10. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.Γ1/12922 της 29 Δεκ. 1973/18 Ιαν. 1974 (ΦΕΚ Β΄  48) Περί τροποποιήσεως της υπ’ αριθ. Γ1/6001/1967 Υγειονομικής Διατάξεως ως προς τον χώρον κατ/μάτων πωλήσεως τροφίμων. Έχοντες υπ’ όψει: 1.Τον Α.Ν. 2520/1940 (ΦΕΚ Α-273/4.9.40) περί Υγειονομικών Διατάξεων. 2.Την υπ’ αριθ. ΔΥ Α/2805 (ΦΕΚ Β΄ 179/1960) Υγειονομικήν Διάταξιν περί Υγειονομικού Ελέγχου Τροφίμων. 3.Τον Υγειονομικόν Κανονισμόν (ΦΕΚ Β΄ 275 1938). 4.Την υπ’ αριθ. Γ1/6001/1967 (ΦΕΚ Β΄ 360/1967) περί τροποποιήσεως και συμπληρώσεως άρθρων του Υγειονομικού Κανονισμού κλπ. 5.Το υπ’ αριθ. 78910/2494/1973 σχετικόν έγγραφον του Υπουργείου Εμπορίου. 6.Την εισήγησιν της Υπηρεσίας, αποφασίζομεν: Εκδίδομεν την κάτωθι Υγειονομικήν Διάταξιν ης την εκτέλεσιν ανατίθεμεν εις τα Κρατικά Υγειονομικά και Αστυνομικά όργανα 1.Τροποποιούμεν την παρ. 7 της υπ’ αριθ. Γ1γ/6001/1967 Υγειονομικής Διατάξεως, (ανωτ. αριθ. 6) δι’ ης ετροποποιήθη το άρθρ. 58 του Υγειονομικού Κανονισμού, επιτρέπομεν εις τα Καταστήματα ή πρατήρια πωλήσεως τροφίμων και ποτών όπως, εφ’ όσον ταύτα κατέχουν πλεονάζοντα χώρον εντός του ελαχίστου προβλεπομένου τοιούτου, διαθέτουν εκτός των κυρίως υπ’ αυτών πωλουμένων προϊόντων και παντός είδους έτερα τυποποιημένα τρόφιμα. 2.Εν τη εννοία του χώρου των εν τη προηγουμένη παραγράφω αναφερομένων Καταστημάτων δεν έχει εφαρμογήν εν προκειμένω η περί μικτών καταστημάτων σχετική Διάταξις, εφ’ όσον κατά την κρίσιν του ελέγχοντος αρμοδίου οργάνου, τα διατιθέμενα προς εξυπηρέτησιν των πελατών εις μικροποσότητας τρόφιμα, θεωρούνται εν συγκρίσει με τα κυρίως πωλούμενα είδη ως δευτερεύοντα (π.χ. πρατήρια κατεψυγμένων προϊόντων διαθέτοντα μικροποσότητας τυποποιημένων ζυμαρικών, κονσερβών κλπ.). 3.Κατά τα λοιπά ισχύουν οι υπό του Υγειονομικού Κανονισμού προβλεπόμενοι όροι και λοιπαί υγειονομικαί προϋποθέσεις αι αφορώσαι εις τα Καταστήματα πωλήσεως τροφίμων. 4.Πάσα διάταξις αντικειμένη τη παρούση ης η ισχύς άρχεται 15 ημέρας από της δημοσιεύσεως εις την Εφημερίδα της Κυβερνήσεως καταργείται. 